[{"text_idx": "#000001", "text": "Miloedd o swyddi yn cael eu creu yng Nghymru yn o\u0302l ffigyrau"}, {"text_idx": "#000002", "text": "Cafodd dros 3,000 o swyddi eu creu yng Nghymru dros y flwyddyn ddiwethaf diolch i fewnfuddsoddiadau \u2013 yn o\u0302l ffigyrau newydd a gyhoeddwyd heddiw."}, {"text_idx": "#000004", "text": "Mae\u2019r adroddiad hefyd yn dangos bod 47 o brosiectau mewnfuddsoddi wedi\u2019u creu yng Nghymru yn 2022-23, i fyny o 43 yn 2021-22 \u2013 cynnydd o 9%."}, {"text_idx": "#000005", "text": "Roedd Llywodraeth Cymru yn ymwneud a\u0302 thua 91% o\u2019r buddsoddiadau."}, {"text_idx": "#000006", "text": "Meddai Gweinidog yr Economi, Vaughan Gething:"}, {"text_idx": "#000007", "text": "\u201cMae Llywodraeth Cymru wedi ymrwymo i sicrhau bod Cymru\u2019n lle gwych i fyw, gweithio a gwneud busnes ynddi drwy greu\u2019r amgylchedd lle gall busnesau a phobl ffynnu a llwyddo."}, {"text_idx": "#000008", "text": "\u201cMae\u2019r ffaith bod Cymru wedi gweld cynnydd mewn buddsoddiad yn ystod cyfnod o argyfyngau gwleidyddol ac economaidd mawr yn dangos sut mae Llywodraeth Cymru yn hyrwyddo Cymru a bod hyn yn gweithio."}, {"text_idx": "#000009", "text": "\u201cByddwn yn parhau i wneud popeth o fewn ein gallu i werthu Cymru\u2019n rhyngwladol drwy hyrwyddo cryfderau a llwyddiannau Cymru ar y llwyfan byd-eang.\u201d"}, {"text_idx": "#000010", "text": "Mae\u2019r buddsoddiadau nodedig a gyhoeddwyd yng Nghymru yn ystod y flwyddyn yn cynnwys:"}, {"text_idx": "#000011", "text": "Mae KLA, gwneuthurwr offer lled-ddargludyddion sydd a\u0302\u2019i bencadlys yn California, wedi dewis Casnewydd ar gyfer ei bencadlys a\u2019i ganolfan Arloesi Ewropeaidd, gan fuddsoddi tua $100m mewn cyfleuster newydd a chefnogi 362 o swyddi pellach\nMae Amazon, y cwmni cyflenwi ar-lein enfawr o\u2019r Unol Daleithiau wedi agor canolfan datblygu meddalwedd trwy gaffael Veeqo yn Abertawe gan greu 50 o swyddi pellach i ddarparu morgludiant i werthwyr e-fasnach\nMae Siemens Healthcare, is-adran gwyddor bywyd Grw\u0302p Siemens o\u2019r Almaen, wedi lansio canolfan ragoriaeth newydd mewn technoleg gofal iechyd yn Llanberis i ganolbwyntio ar ymchwil a datblygu a gweithgynhyrchu, gan ddiogelu\u2019r gweithlu presennol o 400 a chreu 92 o swyddi eraill.\nMae Airflo, prif wneuthurwr leiniau pysgota arbenigol heb PVC o\u2019r Unol Daleithiau yn ehangu ei weithrediadau yn Aberhonddu, gan ddiogelu 44 o swyddi a chreu 21 arall i baratoi\u2019r ffordd ar gyfer cynydddu allforion bedair gwaith i Ogledd America."}]